Bugongi ni mji uliopo mashariki mwa Uganda. Ni kitovu cha mji katika wilaya ya Sheema. Mji huu upo kandokando ya barabara ya Kabwohe-Kitanga nchini Uganda, takribani kilomita 17 kwa barabara, kusini mashariki mwa manispaa ya Sheema, ambapo makao makuu ya wilaya yapo. Hii ni takribani kilomita 13, kwa barabara, kaskazini mashariki mwa Kitagata. Majira nukta ya mji huu ni: 0°38'08.0"S, 30°15'10.0"E (Latitude:-0.635556; Longitude:30.252778). Bugongi ipo katika mwinuko wa wastani wa mita 1545, kutoka usawa wa bahari. Manispaa ya mji wa Bugongi ina ukubwa wa kilomita za mraba 36.3 au ekari 9,000. upo kado kando ya barabara ya vumbi yenye urefu wa kilomita 30 inayounganisha Mbarara–Ishaka hadi barabara ya Ishaka–Kagamba. Raisi wa Uganda, Yoweri Museveni, katika tukio zaidi ya moja, aliahidi kuiwekea lami barabara inayopita Bugongi na kuhudumia mitaa yakea. Sensa ya watu na makazi ya iliyofanyika Agosti 2014, iliiorodhesha halmashauri ya mji wa Bugogi kuwa ina idadi ya watu wapatao 11,547, ambapo 5,995 (51.9%) ni wanawake na 5,552 (48.1%) walikuwa ni wanaume. Wakati huo, idadi ya watu katika mji ilikuwa 318/km2 (820/sq mi).